ಕೆಂಪು

ಕೆಂಪು ಬಣ್ಣೊ ಪಂಡ ಬೊಲ್ಪುದ ಗೋಚರ ವರ್ಣಪಟಲೊದ ದೀರ್ಗೊ ತರಂಗಾಂತರೊದ ಕೊಡಿಟ್  [[ಕಿತ್ತಳೆ]] ಬುಕ್ಕೊ [[ನೇರಳೆ]] ಬಣ್ಣೊದ ಎದುರು ಇಪ್ಪುನ ಬಣ್ಣೊ.  ಇಂದೆಕ್ ಸುಮಾರ್ 625-750 ನ್ಯಾನೋಮೀಟರ್‍ದ ಪ್ರಬಲ ತರಂಗಾಂತರ ಉಂಡು.  ಉಂದು RGB ಬಣ್ಣೊದ ಮಾದರಿಡ್ ಒಂಜನೆ ಬಣ್ಣೊ.  ಬುಕ್ಕೊ ಸಿಎಂವೈಕೆ ಬಣ್ಣೊದ ಮಾದರಿಡ್ ರಡ್ಡನದ ಬಣ್ಣೊ ( ಮೆಜೆಂಟಾ ಬುಕ್ಕೊ ಮಂಜಲ್ ಬಣ್ಣೊಡ್ದ್ ಮಲ್ಪುನವು)  ಬುಕ್ಕೊ ಉಂದು ಸಯಾನ್‍ದ ಪೂರಕ ಬಣ್ಣೊ.   ಕೆಂಪು ಬಣ್ಣೊಲು ಮಂಜಲ್ ಬಣ್ಣೊದ ಕೆಂಪು ಬುಕ್ಕೊವರ್ಮಿಲಿಯನ್‌ಡ್ದ್ ನೀಲಿ-ಕೆಂಪು ಬಣ್ಣೊಗು ಮುಟ್ಟ ಇಪ್ಪುಂಡು. ಬುಕ್ಕೊ ಮಂಜಲ್ ಕೆಂಪು ಗುಲಾಬಿ ಬಣ್ಣೊಡ್ದ್ ಕಪ್ಪು ಕೆಂಪು ಬರ್ಗಂಡಿ ಮುಟ್ಟ ಚಿತ್ರೊಡು ಬದಲಾವಣೆ ಇಪ್ಪುಂಡು.

ಮಣ್ಣ್‌ಡ್ ಮಲ್ಪುನ ಕೆಂಪು ವರ್ಣೊದ ಸೊತ್ತುಲು ಇತಿಹಾಸಪೂರ್ವ ಕಲೆಟ್ ಬಳಕೆ ಆಯಿನ ಸುರುತ ಬಣ್ಣೊಲೆಡ್ ಒಂಜಿ.  ಪ್ರಾಚೀನ ಈಜಿಪ್ಟಿಯನ್ ಬುಕ್ಕೊ ಮಾಯನ್ ಜನಕುಲು ಜಂಬರೊಲೆಡ್ ಅಕ್ಲೆನ ಮೋನೆಗ್ ಕೆಂಪು ಬಣ್ಣೊ ಪಾಡೊಂದಿತ್ತೆರ್.   ರೋಮನ್ ಜನಕುಲು ಗೆಂದಿನ ಗಮ್ಮತ್ ಮಲ್ಪಿಯರ ಅಕ್ಲೆನ ಮೈಕ್ ಕೆಂಪು ಬಣ್ಣೊ ಪಾಡೆದೆರ್.  ಉಂದು ಚೀನಾದಕ್ಲೆಗ್ ಒಂಜಿ ಅಗತ್ಯೊ ಬಣ್ಣ ಆದಿತ್ತ್ಂಡ್.  ಅಲ್ಪ ಇಂದೆನ್ ದುಂಬುದ ಕುಂಬಾರಿಕೆಲೆಗ್ ಬುಕ್ಕೊ ಅರಮನೆಲೆನ ಗೇಟ್, ಗೋಡೆಲೆಗ್ ಬಣ್ಣ ಪಾಡ್ಯರ ಗಳಸೊಂದಿತ್ತೆರ್. : 60–61  ನವೋದಯ ಕಾಲೊಡು, ಶ್ರೀಮಂತೆರ್ ಕೆಂಪು ಬಣ್ಣೊದ ವೇಷಭೂಷಣೊಲೆನ್ ಕೆರ್ಮೆಸ್ ಬುಕ್ಕೊ ಕೊಚಿನಿಯಲ್‌ಡ್ ಬಣ್ಣೊ ಪಾಡೆದೆರ್.  ೧೯ನೆ ಶತಮಾನೊಡು ಸುರುತ ಕೃತಕ ಕೆಂಪು ಬಣ್ಣೊಲೆನ ಪರಿಚಯ ಬತ್ತ್ಂಡ್. ಉಂದು ಸಾಂಪ್ರದಾಯಿಕ ಬಣ್ಣೊಲೆನ್ ಬದಲಾವಣೆ ಮಲ್ತ್ಂಡ್. ಕೆಂಪು ಬಣ್ಣೊ ಕಮ್ಯುನಿಸಂ ಬುಕ್ಕೊ ಸಮಾಜವಾದೊದ ಸಾಂಕೇತಿಕ ಬಣ್ಣೊ ಆಂಡ್. ಸೋವಿಯೆತ್ ರಷ್ಯಾ 1917ಡ್ ಬೊಲ್ಶೆವಿಕ್ ಕ್ರಾಂತಿಡ್ದ್ ಬುಕ್ಕೊ ಕೆಂಪು ಬಾವುಟೊನು ಅಳವಡಿಸವೊಂಡ್ . ಸೋವಿಯೆತ್ ಒಕ್ಕೂಟೊದ ಇಡೀ ಇತಿಹಾಸೊಡು ಸೋವಿಯೆತ್ ಕೆಂಪು ಬ್ಯಾನರ್‌ನ್ ನನೊಂಜಿ ಸರ್ತಿ ಬಳಕೆ ಮಲ್ಪುವೆರು. ಚೀನಾದ ಕಮ್ಯುನಿಸ್ಟ್ ಕ್ರಾಂತಿಡ್ದ್ ಬುಕ್ಕೊ ಚೀನಾ ಅಯಿತ ಸ್ವಂತೊ ಕೆಂಪು ಬಾವುಟೊನು ಅಳವಡಿಸಂಡ್.  ಒಂಜಿ ಕೆಂಪು ಬಾವುಟನ್ ಉತ್ತರ ವಿಯೆಟ್ನಾಂ 1954ಡ್ ಅಳವಡಿಸಂಡ್.  ಬುಕ್ಕೊ 1975ಡ್ ವಿಯೆಟ್ನಾಂ ಪೂರಾ ಅಳವಡಿಸಂಡ್.

ಕೆಂಪು ನೆತ್ತೆರ್‌ದ ಬಣ್ಣೊ ಆಯಿನೆಡ್ದಾವರ, ಉಂದು ಐತಿಹಾಸಿಕವಾದ್ ತ್ಯಾಗೊ, ಅಪಾಯ ಬುಕ್ಕೊ ದೈರೊಗು ಸಮ್ಮಂದೊ ಪಟ್ಟಿನವು. ಯುರೋಪ್ ಬುಕ್ಕೊ ಅಮೇರಿಕ ಸಂಯುಕ್ತ ಸಂಸ್ತಾನೊಡು ಆದುನಿಕ ಸಮೀಕ್ಷೆಲು ತೋಜಾವುನಂಚಿನ ಕೆಂಪು ಬಣ್ಣೊಲಾ ಸಾಮಾನ್ಯವಾದ್ ಉಸ್ಣೊ, ಚಟುವಟಿಕೆ, ಉತ್ಸಾಹೊ, ಲೈಂಗಿಕತೆ, ಕೋಪೊ, ಪ್ರೀತಿ ಬುಕ್ಕೊ ಸಂತೋಷೊಗು ಸಮ್ಮಂದ ಪಟ್ಟಿನವು. ಚೀನಾ, ಭಾರತ ಬುಕ್ಕ ಬೇತೆ ಏಷ್ಯೊದ ದೇಸೊಲೆಡ್ ಉಂದು ಸುಕು ಬುಕ್ಕೊ ಅದ್ರಿಷ್ಟೊನು ಸಂಕೇತಿಸವುನ ಬಣ್ಣೊ. : ೧. ೩೯–೬೩

 ನಿರೆಲ್ ಬುಕ್ಕೊ ಬದಲಾವಣೆಲು 
ಕೆಂಪು ಬಣ್ಣೊದ ಬಗೆಕುಲು ವರ್ಣ, (ಸ್ಯಾಚುರೇಶನ್, ತೀವ್ರತೆ, ವರ್ಣರಂಜನೆ ಪಂಡ್ದ್‌ಲಾ ಲೆಪ್ಪುವೆರ್), ಅತ್ತಂದೆ ಲೈಟ್ನೆಸ್ (ಮೌಲ್ಯ, ಟೋನ್, ಅತ್ತಂದೆ ಹೊಳೆತೊ ) ಈ ರಡ್ಡ್ ಅತ್ತಂದೆ ಮೂಜಿ ಗುಣೊಲೆಡ್ ಬೇತೆ ಬೇತೆ ಆವೊಲಿ. ಮೌಲ್ಯೊಡು ಬದಲಾವಣೆಲೆನ್ ಟಿಂಟ್ಸ್ ಬುಕ್ಕೊ ಶೇಡ್ಸ್ ಪಂಡ್ದ್‌ಲಾ ಲೆಪ್ಪುವೆರ್. ಒಂಜಿ ಟಿಂಟ್ ಕೆಂಪು ಅತ್ತಂಡ ಬೇತೆ ಬಣ್ಣೊನು ಬೊಳ್ದುದೊಟ್ಟುಗು ಮಿಸ್ರೊ ಮಲ್ಪುಂಡು.  ಒಂಜಿ ನಿರೆಲ್‌ನ್ ಕಪ್ಪು ಬಣ್ಣೊಡು ಮಿಸ್ರೊ ಮಲ್ಪುಂಡು. ನಾಲ್ ಉದಾರ್ಮೆಲೆನ್ ತಿರ್ತ್ ತೂವೊಲಿ.

 ವಿಜ್ಞಾನ ಬುಕ್ಕೊ ಪ್ರಕೃತಿ 

 ಕೆಂಪು ತೂಯೆರೆ 
ಸುಮಾರ್ 625 ಬುಕ್ಕೊ 740 ನ್ಯಾನೋಮೀಟರ್ ನಡುತ ತರಂಗಾಂತರೊಡು ಬೊಲ್ಪುನು ತೂನಗ ನರಮಾನಿಯನ ಕಣ್ಣ್ ಕೆಂಪು ಬಣ್ಣೊನು ತೂಪುಂಡು.  ಉಂದು RGB ಬಣ್ಣದ ಮಾದರಿಡ್ ಒಂಜಿ ಸುರುತ ಬಣ್ಣೊ ಆದುಂಡು. ಬುಕ್ಕೊ ಈ ವ್ಯಾಪ್ತಿಡ್ದ್ ಪಿದಯಿ ಬರ್ಪುನ ಬೊಲ್ಪುನು ಅತಿಕೆಂಪು ಪನ್ಪೆರ್. ಅತ್ತ್ಂಡ ಕೆಂಪು ಬಣ್ಣೊಡ್ದ್ ತಿರ್ತ್.  ಬುಕ್ಕೊ ಉಂದು ನರಮಾನಿಯನ ಕಣ್ಣ್‌ಗ್ ತೋಜುಜಿ, ಆಂಡಲಾ ಉಂದು ಬೆಚ್ಚದ ರೂಪೊಡು ಅನುಭವಿಸವೊಲಿ.  ದೃಗ್ವಿಜ್ಞಾನೊದ ಬಾಸೆಡ್, ಕೆಂಪು ಬಣ್ಣೊ ಪಂಡ ಬೊಳ್ಪುಡ್ದು ಬುಲೆಯಿನ ಬಣ್ಣೊ.  ಉಂದು ರೆಟಿನಾದ ಎಸ್ ಅತ್ತಂಡ ಎಂ (ಎಲ್ಯ ಬುಕ್ಕೊ ನಡು ತರಂಗಾಂತರೊ) ಕೋನ್ ಕೋಶೊಲೆನ್ ಉತ್ತೇಜಿಸವುಜಿ.  ಉಂದು ಎಲ್ (ದಿಂಜ-ತರಂಗಾಂತರೊ) ಕೋನ್ ಕೋಶೊಲೆನ ಅಡೆಂಗಾವುನ ಉತ್ತೇಜನೊದೊಟ್ಟುಗು ಸೇರ್ದ್ ಇಪ್ಪುಂಡು.

 ಬಣ್ಣ ಸಿದ್ಧಾಂತೊಡು ಬುಕ್ಕೊ ಕಂಪ್ಯೂಟರ್ ಪರದೆಡ್ 
ಸಾಂಪ್ರದಾಯಿಕ ಬಣ್ಣೊ ಸಿದ್ಧಾಂತೊದ ನೆಲೆಟ್ ಇಪ್ಪುನ RYB ಬಣ್ಣೊದ ಮಾದರಿಡ್, ಕೆಂಪು ಮೂಜಿ ಸುರೂತ ಬಣ್ಣೊಲೆಡ್ ಒಂಜಿ. ನೀಲಿ ಬುಕ್ಕು ಮಂಜಲ್ ಬಣ್ಣೊಲೆನೊಟ್ಟುಗು.  ಪೊಸ ಕಾಲೊಡು ಚಿತ್ರಕಾರೆರ್ ಕೆಂಪು ಬುಕ್ಕೊ ನೀಲಿ ಬಣ್ಣೊನು ಮಿಸ್ರೊ ಮಲ್ತ್‌ದ್ ನೇರಳೆ ಬಣ್ಣೊನು ಮಲ್ತೆರ್.   ಸೆನ್ನಿನೊ ಸೆನ್ನಿನಿ, 15ನೆ ಶತಮಾನೊದ ಚಿತ್ರಕಲೆತ ಕೈಪಿಡಿಡ್, "ಈರ್ ಒಂಜಿ ಪೊರ್ಲುದ ನೇರಳೆ ಬಣ್ಣೊನು ಮಲ್ಪೊಡಾಂಡ, ಒಂಜಿ ಬೈಂಡರ್ ದ ಒಟ್ಟುಗು ಸೂಕ್ಷ್ಮ ಲ್ಯಾಕ್ ( ಕೆಂಪು ಕೆರೆ ), ಅಲ್ಟ್ರಾಮರೈನ್ ನೀಲಿ ಬಣ್ಣೊನು (ಒಂಜಿ ಲೆಕ್ಕೊನೇ ಒಂಜೇ ಪ್ರಮಾಣೊಡು) ದೆತೊನ್ಲೆ".  ನೀಲಿ ಇಂಡಿಗೊ ಬುಕ್ಕೊ ಕೆಂಪು ಹೆಮಟೈಟ್‍ನ್ ಮಿಸ್ರಣೊ ಮಲ್ತ್‌ದ್ ಲಾ ಮಲ್ಪೆರೆ ಸಾದ್ಯೊ ಉಂಡು ಪಂಡ್ದ್ ಆರ್ ಗಮನಿಸಯೆರ್.

 ಸೂರ್ಯಾಸ್ತೊದ ಬಣ್ಣೊ 

 ವರ್ಣ ದ್ರವ್ಯೊಲು ಬುಕ್ಕೊ ಬಣ್ಣೊಲು 

 ತೆನಸ್‌ದ ಬಣ್ಣೊ 
ಇತ್ತೆದ ಕಾಲೊಡು ಸಾಮಾನ್ಯವಾದ್ ಬಳಕೆ ಆಪುನ ಕೃತಕ ತೆನಸ್ ಬಣ್ಣೊ ಅಲ್ಲುರಾ ರೆಡ್ ಎಸಿ.  ಒಂಜಿ ಕೆಂಪು ಅಜೋ ಬಣ್ಣೊ.  ಇಂದೆಟ್ ಕೆಲವು ಪುದರ್ ಉಂಡು: ಅಲ್ಲುರಾ ರೆಡ್, ಫುಡ್ ರೆಡ್ ೧೭, ಸಿಐ ೧೬೦೩೫, ಎಫ್ಡಿ&ಸಿ ರೆಡ್ ೪೦, ಉಂದು ಮೂಲತಃ ಕಲ್ಲಿದ್ದಲು ಟಾರ್‌ಡ್ದ್ ತಯಾರ್ ಮಲ್ಪುನವು, ಆಂಡ ಇತ್ತೆ ಹೆಚ್ಚಾದ್ ಪೆಟ್ರೋಲಿಯಂಡ್ದ್ ಮಲ್ಪುನವು.

 ಪ್ರಕೃತಿಡ್ ಇಪ್ಪುನ ನೆತ್ತೆರ್ ಬುಕ್ಕೊ ಬೇತೆ ಕೆಂಪು ಬಣ್ಣೊಲು 
ಆಮ್ಲಜನಕೊಡು ಇಪ್ಪುನ ನೆತ್ತೆರ್ ಕೆಂಪು ಬಣ್ಣೊಡು ಇಪ್ಪುಂಡು.  ಇಂದೆಟ್ ಆಮ್ಲಜನಕೊಡು ಇಪ್ಪುನ ಹಿಮೋಗ್ಲೋಬಿನ್ ಇಪ್ಪುಂಡು.  ಇಂದೆಟ್ ಕರ್ಬೊದ ಅಣುಲು ಇಪ್ಪುಂಡು.  ಕರ್ಬೊದ ಅಂಶೊಲು ಕೆಂಪು ಬೊಲ್ಪುನು ಪ್ರತಿಬಿಂಬಿಸವುಂಡು.  ಕೆಂಪು ಮಾಸೊಗು ಸ್ನಾಯುಲೆಡ್ ಬುಕ್ಕೊ ಒರಿನ ನೆತ್ತೆರ್‌ಡ್ ಇಪ್ಪುನ ಮಯೋಗ್ಲೋಬಿನ್ ಬುಕ್ಕೊ ಹಿಮೋಗ್ಲೋಬಿನ್‌ಡ್ ಉಪ್ಪುನ ಕರ್ಬೊಡ್ದ್ ಬಣ್ಣೊ ಬರ್ಪುಂಡು.

ಸೇಬು, ಸ್ಟ್ರಾಬೆರಿ, ಚೆರ್ರಿ, ಟೊಮೆಟೊ, ಮುನ್ಚಿ, ಬುಕ್ಕೊ ದಾಳಿಂಬೆ  ಸಸ್ಯೊಲು ಕ್ಯಾರೊಟಿನಾಯ್ಡ್‌ಲೆನ ರೂಪೊಡು ಬಣ್ಣೊಡು ಇಪ್ಪುಂಡು.  ಕೆಂಪು ಬಣ್ಣೊಡು ಉಂದು ದ್ಯುತಿಸಂಶ್ಲೇಷಣೆಗ್ ಸಹಾಯ ಮಲ್ಪುಂಡು.

 ತರೆಕಜೊದ ಬಣ್ಣೊ 
ಕೆಂಪು ತರೆಕಜೊ ಸುಮಾರ್ 1-2% ನರಮಾನ್ಯೆರೆ ಜನಸಂಕ್ಯೆಡ್ ಸ್ವಾಬಾವಿಕವಾದ್ ತೋಜುಂಡು. ಉಂದು ಬಡೆಕ್ಕಾಯ ಅತ್ತಂದೆ ಪಡ್ಡೋಯಿ ಯುರೋಪಿಯನ್ ವಂಶೊದ ಜನಕುಲೆಡ್ ಜಾಸ್ತಿ ಸರ್ತಿ (2–6%) ತೋಜುಂಡು. ಬುಕ್ಕೊ ಬೇತೆ ಜನಸಂಕ್ಯೆಡ್ ಕಮ್ಮಿ ಸರ್ತಿ ತೋಜುಂಡು. ವರ್ಣತಂತು ೧೬ಡ್ ರಿಸೆಸಿವ್ ಜೀನ್‌ದ ರಡ್ಡ್ ಪ್ರತಿಲು ಇಪ್ಪುನ ಜನಕುಲೆಡ್ ಕೆಂಪು ತರೆಕಜೊ ತೋಜುಂಡು. ಉಂದು ಎಂಸಿ೧ಆರ್ ಪ್ರೋಟೀನ್‌ಡ್ ರೂಪಾಂತರೊಗು ಕಾರಣ ಆಪುಂಡು.

 ಇತಿಹಾಸ ಬುಕ್ಕೊ ಕಲೆ 

 ಪಿರಾಕ್‌ದ ಕಾಲೊಡು ಬುಕ್ಕೊ ಪಿರಾಕ್‌ದ ಲೋಕೊಡು 
ದಕ್ಷಿಣ ಆಫ್ರಿಕಾದ ಕರಾವಳಿಡ್ ತೋಜಿದ್ ಬತ್ತ್‌ನ ಒಂಜಿ ಪುರಾತತ್ತ್ವ ಶಾಸ್ತ್ರೊದ ತಾಣವಾದ್ ಪಿನ್ನಕಲ್ ಪಾಯಿಂಟ್‌ಡ್ ಗುಹೆ 13ಬಿ ದ ಉಲಾಯಿ, 2000ಡ್ ಪಾಲಿಯೊ  ಆಂಥ್ರೊಪೊಲಾಜಿಸ್ಟ್‌ಲು 170,000 ಬುಕ್ಕೊ 40,000 ವರ್ಸೊಲೆ ದುಂಬು, ಲೇಟ್ ಸ್ಟೋನ್ ಏಜ್ ಜನಕುಲು ಕರ್ಬೊದ ಆಕ್ಸೈಡ್‌ಡ್ದ್ ಕೆಂಪು ಬಣ್ಣೊಡು ಬತ್ತ್‌ನ ಮಣ್ಣ್‌ನ್ ಕಡ್ತ್‌ದ್ ಕಡೆದ್ ಮಲ್ತೊಂದಿತ್ತೆರ್ ಪನ್ಪುನ ಸಾಕ್ಷ್ಯೊನು ನಾಡ್ದ್ ಕೊಂಡತ್ತ್‌ನ ದೇಹೊಲು.

 ಉಲ್ಲೇಕೊ 

 ಟಿಪ್ಪಣಿಲು ಬುಕ್ಕೊ ಉಲ್ಲೇಕೊ 

 ಗ್ರಂಥಸೂಚಿ 


















ವರ್ಗೊ:ಬಣ್ಣೊಲು